b'\n_START_ARTICLE_\nVesiratas\n_START_PARAGRAPH_\nVesiratas tai vesipy\xc3\xb6r\xc3\xa4 on kone, jonka tarkoitus on muuttaa virtaavan tai putoavan veden energia hy\xc3\xb6tyenergiaksi. Vesiratas on muodostunut joko puisesta tai metallisesta py\xc3\xb6r\xc3\xa4st\xc3\xa4, jonka ulkokeh\xc3\xa4ll\xc3\xa4 on siipilautoja tai kouruja, joihin osuessaan vesi py\xc3\xb6ritt\xc3\xa4\xc3\xa4 koko ratasta._NEWLINE_Vesirattaan tehoon vaikuttavat monet tekij\xc3\xa4t, kuten veden paine, rattaan suuruus ja asento sek\xc3\xa4 monet rakenteelliset tekij\xc3\xa4t. Tavallisesti ratasta k\xc3\xa4ytettiin alavedell\xc3\xa4, jolloin virtaava vesi ohjattiin rattaan alaosan siipiin (alavesiratas). Hieman harvinaisempi ratas tyyppi on yl\xc3\xa4vesiratas, jossa vesi ohjataan mahdollisimman l\xc3\xa4helle rattaan lakipistett\xc3\xa4._NEWLINE_Ala- ja yl\xc3\xa4vesirattaan lis\xc3\xa4ksi on olemassa my\xc3\xb6s rintavesiratas. _NEWLINE_Vesirattaan hy\xc3\xb6tysuhde on huono ja se on altis j\xc3\xa4\xc3\xa4tymiselle. Siksi vesiturbiinit ovat laajalti syrj\xc3\xa4ytt\xc3\xa4neet ne.'